கேள்வி: என் தங்கை (1952 திரைப்படம்) - தயாரிப்பு பற்றி விளக்கவும்.
பதில்: கோயம்புத்தூர் உள்ள சென்ட்ரல் ஸ்டுடியோஸ் திரைப்பட முன் தயாரிப்பு குழுவினர், பாவலர் பாலசுந்தரத்தின் பராசக்தி நாடகத்தையும், டி. எஸ். நடராஜனின் என் தங்கை நாடகத்தையும் இணைத்து ஒரே திரைப்படமாக உருவாக்கத் திட்டமிட்டனர். ஆனால், நடராஜன் இந்த யோசனையை ஏற்கவில்லை; என் தங்கை இறுதியில் சா. நாராயண மூர்த்தி இயக்கத்தில் தனிப்படமாக உருவாக்கப்பட்டது. துவக்கத்தில் பாடகர் திருச்சி லோகநாதன் நாயகனாக வைத்து படப்பிடிப்பு நடத்தபட்டது. சில காட்சிகள் படமாக்கப்பட்ட நிலையில், அவருக்கு நடிப்பு சரியாக வரவில்லை என நாராயண மூர்த்தி கருதியதால் அவர் படத்திலிருந்து நீக்கப்பட்டார். நடகத்தில் இந்தக் கதாபாத்திரத்தில் நடித்த சிவாஜி கணேசன் அதே கதாபாத்திரத்தை திரைப்படத்தில் நடிக்க வைக்க முன்னர் முயற்சிகள் மேற்கொள்ளப்பட்டன. இறுதியில் அந்தப் பாத்திரம் எம். ஜி. ராமச்சந்திரன் சென்றது.
கேள்வி: என் தங்கை (1952 திரைப்படம்) - வரவேற்பு குறித்து விரிவாக சொல்லுங்கள்.
பதில்: இந்தப் படம் வணிக ரீதியாக வெற்றி பெற்றது. திரைப்பட வரலாற்றாசிரியர் ராண்டார் கை 2008 இல் எழுதுகையில், "அதன் உணர்ச்சிபூர்வமான கதைக்களத்திற்காகவும், எம்ஜிஆரின் பாசமிகு அண்ணனான நடிப்பானது, அவரது சிறந்த நடிப்புகளில் ஒன்றாக விமர்சகரால் கருதப்படுகிறது" என்று கூறினார். இந்தப் படம் தெலுங்கில் நா செல்லேலு (1953) என்ற பெயரில் அதே குழுவினால் மறுஉருவாக்கம் செய்யப்பட்டது. எல். வி. பிரசாத் இந்தியில் சோட்டி பஹேன் (1959) என்றும், ஒடியாவில் புனர் மிலானா எனவும் மறுஉருவாக்கம் செய்தார்.